User:Virasinee/sandbox

ประวัติพรรคประชาไทย ที่จัดตั้งขึ้นใหม่ ตามพระราชบัญญัติประกอบรัฐธรรมนูญว่าด้วยพรรคการเมือง พ.ศ. 2560 เป็นตามลำดับดังนี้

นายบุญยงค์ จันทร์แสง และคณะเป็นผู้แจ้งเตรียมการจัดตั้งพรรคประชาไทย โดยได้ยื่นคำขอต่อนายทะเบียนพรรคการเมือง สำนักงานคณะกรรมการการเลือกตั้ง (กกต.) และนายทะเบียนพรรคการเมืองได้รับเอกสารหลักฐานไว้ โดยให้แบบ พ.ก. 7/1 เมื่อวันที่ 2 มีนาคม 2561 เป็นหลักฐาน ต่อมา เมื่อวันที่ 24 เมษายน 2561 นายทะเบียนพรรคการเมืองได้ออกหนังสือการรับแจ้งการเตรียมการจัดตั้งพรรคประชาไทย แบบ พ.ก. 7/2 เพื่อดำเนินการยื่นคำขอจดทะเบียนพรรคประชาไทยตามกฎหมายต่อไป โดยมีชื่อย่อภาษาไทยว่า ปรชท. และมีชื่อย่อภาษาอังกฤษว่า TPPTP. ดั้งนั้น นายบุญยงค์ จันทร์แสง ผู้จัดตั้งพรรคประชาไทย จึงได้ทำเรื่องขออนุญาตต่อหัวหน้าคณะรักษาความสงบแห่งชาติ จัดประชุมเพื่อยื่นคำขอจดทะเบียนพรรคประชาไทย เมื่อวันที่ 2 เมษายน 2561 ต่อมาหัวหน้าคณะรักษาความสงบแห่งชาติได้กรุณาอนุมัติให้มีการจัดประชุมใหญ่เพื่อจัดตั้งพรรคประชาไทยดังกล่าวได้ เมื่อวันที่ 30 เมษายน 2561 โดยดำเนินการจัดประชุมใหญ่จัดตั้งพรรคประชาไทย เพื่อเลือกตั้งคณะกรรมการบริหารพรรค รับรองข้อบังคับพรรค รับรองชื่อย่อพรรค และรับรองประกาศอุดมการณ์พรรค ในวันที่ 6 พฤษภาคม 2561 ณ ที่ทำการพรรค เลขที่ 77 หมู่ที่ 4 ถนนสายไหม แขวงสายไหม เขตสายไหม กรุงเทพมหานคร โดยที่ประชุมได้มีมติเลือกให้ นายบุญยงค์ จันทร์แสง เป็นหัวหน้าพรรค นายสรจักร รัตนภูมี เป็นเลขาธิการพรรค และเลือกตำแหน่งอื่นๆ